राहुल के गढ़ अमेठी पहुंचीं स्मृति ईरानी | 4 PM | LATEST HINDI NEWS
राहुल के गढ़ अमेठी पहुंचीं स्मृति ईरानी
लखनऊ। केंद्रीय मंत्री स्मृति ईरानी मंगलवार को कांग्रेस उपाध्यक्ष राहुल गांधी के संसदीय क्षेत्र अमेठी पहुंच गई हैं। दिल्ली से अमेठी पहुंचते ही उन्होंने बारिश से फसलों की बर्बादी से प्रभावित किसानों से मुलाकात की। इस दौरान अमेठी में स्मृति ईरानी ने एक दुकान पर रुक कर चाय पी और लोगों से उनकी समस्याओं के बारे में पूछा। उनके साथ केंद्रीय कृषि राज्यमंत्री संजीव बालियान भी हैं। बताते चलें कि लोकसभा चुनाव स्मृति ईरानी ने अमेठी से ही लड़ा था, लेकिन वह कांग्रेस उपाध्यक्ष राहुल गांधी से हार गईं थीं। बताते चले कि पिछले दिनों बेमौसम बरसात के चलते अमेठी के किसान भी काफी प्रभावित हुए थे। ऐसे में किसान राजनीति को धार देने के लिए स्मृति अमेठी आईं। पिछले दिनों राहुल गांधी पंजाब, महाराष्टï्र जैसे राज्यों में जाकर प्रभावित किसानों से मुलाकात तो की लेकिन वह अमेठी नहीं आए थे। उनके अमेठी नहीं आने को लेकर बीजेपी ने उन पर पलटवार भी किया था।
अपना दल की लड़ाई अब सडक़ों पर
लखनऊ। अपना दल में मां और बेटी के बीच छिड़ी जंग खत्म होने का नाम नहीं ले रही है। मोदी लहर पर सवार होकर अपना दल ने पिछले लोकसभा चुनाव में भले ही दो सीटें पा ली हों लेकिन सोनेलाल पटेल का परिवार और उनके द्वारा स्थापित की गई पार्टी दोनों अस्तित्व के संकट से गुजर रहे हैं। दोनों खेमे एक दूसरे के ऊपर तलवार भांज रहे हैं। एक खेमे का नेतृत्व कृष्णा पटेल के पास है जो इस वक्त पार्टी की राष्टï्रीय अध्यक्ष हैं तो दूसरा खेमा अनुप्रिया पटेल के इशारे पर अपनी चालें चल रहा है।
उधर अपने ऊपर लग रहे तमाम आरोपों को खारिज करने के लिए सांसद अनुप्रिया पटेल ने गत दिनों पे्रस क्लब में एक प्रेसवार्ता की थी। इस दौरान श्रीमती पटेल ने अपनी मां के प्रति नरमी दिखाई वहीं अपनी बहन पल्लवी और सांसद हरिवंश सिंह पर तेवर सख्त रखे। कई सवालों पर वह स्वयं चुप हो गई थी। उन्होंने कहा कि वे सांसदों के दल के साथ 13 से 21 मई तक ऑस्ट्रेलिया जा रही हैं। इसका मकसद ऑस्ट्रेलिया के खास विश्वविद्यालयों में जाकर वहां की शैक्षिक गतिविधियों का अध्ययन करना है। दल के सदस्य सिडनी, कैनबरा और मेलबर्न जाएंगे। ये सांसद वहां की संसद की कार्यवाही भी देखेंगे। अनुप्रिया ने बताया कि इस टीम में वे भी शामिल है।
दो जुलाई को अपना दल पार्टी के संस्थापक स्व. सोनेलाल पटेल की जयंती पर अपना दल वाराणसी में सम्मेलन करेगा। उन्होंने इस बात पर वह चुप्पी साध ली कि इस रैली में वह अपनी मां और बहन को बुलायेंगी या नहीं। इसके साथ ही चुनाव आयोग में भेजे गए पार्टी के पदों पर किसका नाम है यह भी बताने में वे असमर्थ रहीं। श्रीमती पटेल मदर्स डे पर पिछले दिनों अपनी मां को बधाई देती हैं लेकिन बहन पल्लवी को राजनीतिक और पारिवारिक रिश्तों में फर्क समझने की नसीहत देती हैं। वहीं पार्टी के सांसद हरिवंश सिंह के आरोपों को गलत बताते हुए उन्हें चेतावनी देती हैं कि यदि वह लक्ष्मण रेखा पार करेंगे तो उनके ऊपर भी कार्रवाई होगी।
श्रीमती पटेल के मुताबिक हरिवंश सिंह जहां पल्लवी की महत्वाकांक्षा का फायदा उठा रहे हैं वहीं अपने स्वार्थ के लिए परिवार में विवाद करा रहे हैं। Tweet